Maj 2013

Kundespecifikke dyksonder giver omkostnings- og konkurrencefordele

First Sensor AG tilbyder mange muligheder for kundespecifik tilpasning af sit omfattende udbud af hydrostatiske Sensortechnics-dyksonder til niveaumåling. Det kan dreje sig om særlige trykområder, kalibreringer og elektriske udgangssignaler, men også om specielle materialer til sensorhus, sensorelement, pakninger og sondekabler. De hurtige og prisbillige sensortilpasninger fra First Sensor giver OEM-kunder mulighed for kortere udviklingstider og konkurrencefordele i kraft af innovative produkter.

First Sensors hydrostatiske dyksonder kan fås enten baseret på langtidsstabile trykmåleceller af rustfrit stål eller på keramik med måleområder fra 50 mbar (0,5 mH2O). Niveausensorerne sikrer en høj mediekompatibilitet i forhold til mange korrosive og aggressive væsker. Versioner der flugter med fronten er egnede til viskøse medier. Specielle belægninger (f.eks. Parylen) yder ekstra beskyttelse under særligt hårde betingelser. Sensorhusene kan vælges meget robuste eller slanke med en udvendig diameter på blot 21,8 mm til pejlerør og tanke med meget små åbninger. Husmaterialerne består af rustfrit stål eller PPS-plast, som ekstraudstyr kan der også anvendes titanium. Sensorerne kan fås med alle gængse strøm- og spændingsudgangssignaler (4...20 mA, 0…20 mA, 0...10 V, 1...6 V osv.). Som ekstraudstyr tilbyder First Sensor digitale interfaces (RS-232, RS-485 osv.), temperaturudgange samt sensorer med HART-protokol og ATEX-godkendelse. Udgaver med 3 V-spændingsforsyning er ideelle til batteridrevne applikationer.

De kundespecifikke dyksonders vigtigste egenskaber:

- Trykmåleceller af rustfrit stål eller keramik
- Måleområder fra 50 mbar (0,5 mH2O)
- Strøm- eller spændingsudgangssignaler, digitale interfaces
- Hus af rustfrit stål eller PPS-plast

Kundespecifikke Sensortechnics-dyksonder fra First Sensor er fremragende til fjernaflæsning af tankindhold, niveaumåling af flydende driftsmidler samt niveauovervågning i dybe brønde, vandreservoirer eller i vandbehandling og vandforsyning.

Direkte web-link: www.sensortechnics.com/submersible

Yderligere informationer fås hos: